જેનાં વિરોધમાં આજે ગ્રામ પંચાયતનાં સરપંચ અને પદાધિકારીઓ તેમજ શહેરની વિવિધ સંસ્થાઓનાં પદાધિકારીઓ દ્વારા તારાપુર બંધનું એલાન આપતા આજે તારાપુરનાં તમામ બજારોમાં વેપારીઓ બંધમાં જોડાતા બંધ સજ્જડ રહ્યું હતું તેમજ વેપારીઓ અને ગ્રામજનો દ્વારા રેલી કાઢી મામલતદારને આવેદન પત્ર આપ્યું હતું,તેમજ આ રેલીમાં તારાપુર તાલુકાનાં ૪૨ ગામોનાં સરપંચો જોડાયા હતા તેઓએ મામલતદારને આવેદનપત્ર આપીને સરકારી હોસ્પીટલમાં કોઈ પણ ગેરરીતી કે ભ્રષ્ટાચાર થતો નહી હોવાનું જણાવ્યું હતું તેમજ તબીબો દ્વારા દર્દીઓ પાસેથી વધારાનાં પૈસા પડાવવામાં આવતાં હોવાની વાતને ફગાવી દીધી હતી,આ રેલીમાં એક ગરીબ દર્દીને આ હોસ્પીટલમાં ગળા પર ઓપરેશન કરવામાં આવેલ છે,જે દર્દી પણ જોડાયો હતો અને તેણે તબીબોની કામગીરીને બિરદાવી હતી,આ અંગે તારાપુર કેળવણી મંડળનાં ભુપેન્દ્રભાઈ પટેલએ જણાવ્યું હતું કે તારાપુરનાં પ્રાથમિક આરોગ્ય કેન્દ્રમાં વર્ષોથી જે તબીબો ફરજ બજાવી રહ્યા છે,તેઓ દર્દીઓની સેવા કરી રહ્યા છે,જો આ તબીબો ખાનગી પ્રેકટીસ કરે તો લાખો રૂપિયા કમાઈ સકે છે,પરંતુ તેઓ દર્દીઓની સેવા કરી રહ્યા છે,ત્યારે કેટલાક લોકો દ્વારા તેઓનાં વિડીયો વાયરલ કરી ગેરરીતીનાં આક્ષેપો લગાવવામાં આવી રહ્યા છે,જેનાં વિરોધમાં તેમજ તબીબોનાં સમર્થનમાં આજે ગામે બંધ પાળી રેલી કાઢી વિરોધ પ્રદર્શન કરી મામલતદારને આવેદનપત્ર આપ્યું હતું.